Rossiya prezidenti Vladimir Putin va Turkiya rahbari Rajab Toyib Erdo‘g‘anning ikki tomon o‘rtasidagi inqirozdan keyingi ilk uchrashuvi 2 soat davom etdi. Bu haqda RIA «Novosti» xabar berdi. Erdo‘g‘an Peterburgga 9 avgust kuni ertalab uchib keldi. Putin uni Konstantin saroyida qabul qildi. Uchrashuv vaqtida Erdo‘g‘an Vladimir Putinga o‘zaro munosabatlarni tiklashni taklif qildi. U Rossiya bilan barcha sohalardagi hamkorlik kengaytirilishidan umid qilayotganini bildirgan.